BASES REGULADORAS DO LVII CONCURSO-EXPOSICIÓN INTERNACIONAL DA CAMELIA ORGANIZADO POLA DEPUTACIÓN PROVINCIAL DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/02/2022)

O Concurso-Exposición Internacional da Camelia naceu na cidade de Pontevedra, nos salóns da Deputación Provincial de Pontevedra en 1965. Este contribuíu a popularizar o cultivo desta flor e, en consecuencia, a súa comercialización e difusión en todo o mundo da camelia. Grazas ao éxito da primeira edición, o concurso adquiriu carácter anual. Ao longo da súa historia, e tras máis de cincuenta edicións, este concurso segue sendo un punto de referencia para persoas cultivadoras e afeccionadas que acoden todos os anos a participar ou unicamente a observar as últimas novidades cultivadas nas terras galegas. Co fin de promover e difundir o evento en toda a provincia de Pontevedra, ao longo da súa historia a organización do concurso rotou entre diversas administracións locais; e en 2022 esta correspóndelle á Deputación Provincial de Pontevedra. O LVII Concurso-Exposición Internacional da Camelia terá lugar o 5 e o 6 de marzo nunha carpa instalada para o efecto na Alameda de Pontevedra, fronte ao Pazo provincial. A elección das datas de celebración correspóndese coa época do ano na que o cultivo da camelia se atopa no seu momento álxido. A través deste concurso ponse en valor un importante patrimonio natural, a camelia, e difúndense os resultados dos traballos de análise, estudo e investigación que se levan a cabo na EFAreeiro no marco das súas competencias, ao abeiro do establecido no artigo 36.1 da Lei 7/1985, de 2 de abril, reguladora das bases de réxime local (LRBRL) e no 109.1 da Lei 5/1997, de 22 de xullo, de Administración Local de Galicia. Constitúe o obxecto destas bases regular a convocatoria do LVII Concurso-Exposición Internacional da Camelia, que será organizado pola Deputación Provincial de Pontevedra e terá lugar o 5 e o 6 de marzo de 2022. Establécense os s eguintes premios: Para a persoa concursante que presente o conxunto de variedades máis destacado en canto ao número e á calidade das flores. A persoa gañadora da Camelia de Ouro non poderá optar aos demais premios e será invitada a formar parte do xurado do concurso do ano seguinte, no que as súas flores terán un lugar destacado, pero non poderá participar como concursante. Outórgaselle á flor individual máis destacada das que optan a este premio e exporase nun espazo separado. Cada concursante poderá presentar un máximo de cinco cultivares, cada un deles representado por unha única flor, que deberá estar perfectamente identificada co nome da especie e o do cultivar ao que pertence. c.1. Camellia reticulata, de calquera cor ou variegación c.2. Híbridos de Camellia c.3. Outras especies de Camellia d.1. Camellia japonica branca d.2. Camellia japonica rosada ou doutras cores d.3. Camellia japonica vermella d.4. Camellia japonica xaspeada ou variegada Os lotes que participen en calquera das modalidades indicadas nos apartados c) e d) deberán ser o máis homoxéneos posible e representativos da variedade á que pertenzan. Estarán formados por un mínimo de tres flores e un máximo de sete, agás no caso das camelias doutras especies (c.3), que se poderán expoñer sen limitación de número. No caso de empate entre varios lotes, o xurado manifestarase a favor daquel que teña as flores máis homoxéneas. Cada flor presentarase co seu talo, que levará polo menos unha folla. Non se poderán colocar follas de plantas diferentes. Valorarase o conxunto de flores e plantas de camelia, acompañadas ou non doutros obxectos e elementos deco rativos, que, a xuízo do xurado, destaquen pola súa colocación artística. Os conxuntos que opten a este premio participarán unicamente nesta categoría. A organización facilitará unha tarxeta co rótulo de “presentación artística” para que se distingan claramente. Outorgaráselle á persoa concursante máis destacada de entre as que participen por primeira vez no certame de Pontevedra, con independencia de que se presentase en calquera outra sede do concurso. Co obxecto de que os premios se distribúan entre un maior número de participantes, unha mesma persoa concursante non poderá obter máis de dous premios. Entregaranse un total de vinte e dous premios cunha valoración total de catro mil cincocentos (4.500) euros. A financiación dos premios imputarase á aplicación orzamentaria 22/413.4123.226.19 do Orzamento de 2022 da Deputación Provincial de Pontevedra. Poderán concorrer todas as persoas maiores de idade, profesionais ou afeccionadas, nacionais ou estranxeiras, físicas ou xurídicas, sempre que realicen a súa inscrición segundo estas bases. Poderán presentarse flores de calquera especie e variedade de Camellia, así como calquera dos seus híbridos. A organización habilitará un lugar especial para que as persoas cultivadoras menores de idade e as que non desexen participar no concurso poidan amosar as súas flores. Neste caso serán válidas todas as observacións indicadas nestas bases, agás as relativas ao concurso propiamente dito e aos seus premios. As persoas interesadas poderán presentar a súa solicitude, preferiblemente por vía electrónica, a través do formulario normalizado dispoñible na Sede electrónica da Deputación de Pontevedra, https://www.sede. depo. gal. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, as solicitudes poderán presentarse presencialmente en calquera dos lugares e dos rexistros contemplados no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (LPACAP), utilizando o formulario normalizado dispoñible na Sede electrónica da Deputación de Pontevedra, que, unha vez cuberto, xerará a solicitude en formato PDF, que se deberá imprimir e asinar para a súa presentación presencial. Cada expositora ou expositor deberá indicar no formulario de inscrición as modalidades nas que desexe participar e elixir o espazo desexado, que poderá ser de 1, 2 ou 5 metros; a organización determinará o espazo exacto asignado a cada expositora ou expositor. Polo simple feito de solicitar a inscrición, as persoas participantes declaran coñecer e aceptan integramente as bases do concurso e sométense ás decisións da organización e do xurado. O prazo de inscrición comezará o día seguinte ao da publicación destas bases no Boletín Provincial de Pontevedra (BOPPO) e finalizará o 28 de febreiro de 2022. Sétima. Comprobación de datos Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: Para facilitar o labor do xurado, o sábado 5 de marzo antes da colocación das flores, a organización daralle a cada concursante varias tarxetas cos números de lotes que participan en cada modalidade. A organización colocará unha cartela co nome de cada participante unha vez concluído o traballo do xurado e despois de ler a acta de persoas premiadas. As flores poderán instalarse e colocarse o sábado 5 de marzo, entre as 9:00 e as 13:00 horas, e poderán retirarse o domingo 6 de marzo, de 20:00 a 21:00 horas, ou o luns 7, de 8:00 a 12:00 horas. A asignación do lugar no que cada persoa concursante ou expositora deberá colocar os seus lotes establecerao a comisión organizadora, en función da demanda e do espazo limitado dispoñible. O plano coa indicación do lugar asignado a cada concursante exporase o xoves 3 de marzo no taboleiro de anuncios do Pazo Provincial e na páxina web da Deputación, www.depo. gal. Independentemente da vixilancia no recinto, as persoas participantes deberán coidar dos obxectos de valor de calquera natureza que utilicen para a exposición, xa que a Deputación non se fará cargo das perdas que se poidan producir. A exposición inaugurarase o sábado 5 de marzo, ás 17:30 horas, no vestíbulo do Pazo Provincial; a continuación, visitarase a carpa na que as e os concursantes exporán as flores. Un xurado valorará as candidaturas e seleccionará as e os gañadores; estará composto polos seguintes membros: Presidenta: a da Deputación de Pontevedra ou a persoa en quen delegue Secretario: o da Deputación de Pontevedra ou funcionaria ou funcionario en quen delegue Vogais: O xurado poderá declarar deserto calquera dos premios e conceder mencións especiais por conceptos non sinalados nestas bases. A súa decisión será inapelable. A entrega de premios terá lugar o sábado 5 de marzo, ás 18:30 horas, no salón de plenos do Pazo provincial. O xurado queda facultado para interpretar as bases e resolver calquera incidencia que se puidese producir ao longo do proceso de convocatoria e resolución do concurso. A instrución do procedemento correspóndelle á xefa do Servizo da Estación Fitopatolóxica Areeiro, quen realizará de oficio todas as actuacións que estime necesarias para a determinación, o coñecemento e a comprobación dos datos, en virtude dos cales se resolverá o procedemento. Os datos persoais recollidos neste concurso serán obxecto de tratamento pola Deputación de Pontevedra, en calidade de órgano responsable, coa finalidade de xestionar as solicitudes de participación. A lexitimación para o tratamento será o consentimento inequívoco das persoas interesadas. Estas poderán acceder, rectificar e suprimir os seus datos, así como exercer outros dereitos ou revocar o consentimento segundo o previsto en https://www.depo. gal/transparencia/proteccion-de-datos. O órgano competente para aprobar estas bases será a Presidencia. Estas bases reguladoras publicaranse no BOPPO e na Sede electrónica da Deputación de Pontevedra, en https://sede.depo. gal. Esta convocatoria rexerase por estas bases reguladoras. De forma supletoria, aplicarase o disposto na Lei 38/2003, de 17 de novembro, xeral de subvencións; na Lei 9/2007, de 13 de xuño, de subvencións de Galicia; na Ordenanza xeral de subvencións da Deputación de Pontevedra, aprobada polo Pleno da Deputación de Pontevedra na súa sesión ordinaria, de 28 de outubro de 2016, e publicada no BOPPO núm.249, de 30 de decembro de 2016; as bases de execución do Orzamento vixente da Deputación de Pontevedra; e demais normativa de aplicación.